L 167/6
MT
Il-Ġurnal Uffiċjali tal-Unjoni Ewropea
30.6.2023
(22)
Huwa neċessarju li fil-kamp ta’ applikazzjoni tar-Regolament (UE) Nru 651/2014 jiġu inklużi kundizzjonijiet ta’ kompatibbiltà għall-għajnuna fil-forma ta’ tnaqqis fit-taxxa ambjentali jew fl-imposti.
It-taxxi ambjentali jew imposti parafiskali huma imposti sabiex iżidu l-ispejjeż marbuta ma’ mġiba li tagħmel ħsara lill-ambjent, biex b’hekk jiskoraġġixxu dik l-imġiba u jżidu l-livell ta’ protezzjoni tal-ambjent.
Meta t-taxxi ambjentali jew l-imposti parafiskali ma jkunux jistgħu jiġu infurzati mingħajr ma jitqiegħdu f’riskju l-attivitajiet ekonomiċi ta’ ċerti impriżi, l-għoti ta’ trattament aktar favorevoli lil xi impriżi jista’ jippermetti li jinkiseb livell ġenerali ogħla ta’ kontribuzzjoni għat-taxxi ambjentali jew għall-imposti parafiskali.
Għaldaqstant, f’xi ċirkustanzi, it-tnaqqis fit-taxxi jew fl-imposti ambjentali jista’ jikkontribwixxi indirettament biex ikun hemm livell ogħla ta’ protezzjoni tal-ambjent.
(23)
Huwa xieraq li jiġu applikati l-istess kundizzjonijiet għall-għajnuna fil-forma ta’ tnaqqis u eżenzjonijiet fit-taxxi ambjentali fis-setturi ekonomiċi kollha sakemm ma jkunux japplikaw regoli speċjali.
Għalhekk, jenħtieġ li l-għajnuna fil-forma ta’ tnaqqis fit-taxxa għas-sajd fl-ilmijiet interni u għax-xogħlijiet pixxikulturali adottati millIstati Membri skont l-Artikolu 15(1), il-punt (f) u l-Artikolu 15(3) tad-Direttiva tal-Kunsill 2003/96/KE (25), tidħol fil-kamp ta’ applikazzjoni tar-Regolament (UE) Nru 651/2014 mill-1 ta’ Lulju 2023, peress illi r-Regolament talKummissjoni (UE) 2022/2473 (26) ma jkunx japplika aktar f’dan ir-rigward.
(24)
Fir-rigward tal-għajnuna għall-investiment għal sistemi ta’ tisħin u/jew ta’ tkessiħ distrettwali, il-kundizzjonijiet ta’ kompatibbiltà stabbiliti fl-Artikolu 46 tar-Regolament (UE) Nru 651/2014 dwar l-appoġġ għal investimenti f’sistemi ta’ tisħin u/jew ta’ tkessiħ distrettwali li huma bbażati fuq fjuwils fossili, b’mod partikolari fuq il-gass naturali, kif ukoll investimenti fin-networks ta’ distribuzzjoni jew titjib fihom, jenħtieġ li jiġu aġġustati sabiex jitqiesu l-objettivi tal-Patt Ekoloġiku Ewropew u tal-Liġi Ewropea dwar il-Klima, u b’mod partikolari l-Pjan ta’ Investiment għal Ewropa Sostenibbli (27).
(25)
Fir-rigward tal-investimenti fl-infrastruttura tal-enerġija, il-kamp ta’ applikazzjoni tar-Regolament (UE) Nru 651/2014 jenħtieġ li jinkludi eżenzjonijiet ta’ kategorija biex jingħata appoġġ lill-investimenti li ma jinsabux f’żoni megħjuna.
Barra minn hekk, il-kundizzjonijiet ta’ kompatibbiltà tar-Regolament (UE) Nru 651/2014 dwar l-appoġġ lill-investimenti fl-infrastruttura tal-enerġija, għall-gass naturali, jeħtieġ li jiġu aġġustati sabiex jitqiesu l-objettivi tal-Patt Ekoloġiku Ewropew u sabiex tiġi żgurata l-konformità meħtieġa mal-miri klimatiċi tal-2030 u tal2050.
(26)
Minħabba l-ispeċifiċitajiet tal-finanzjament ta’ proġetti tal-industrija tad-difiża, fejn id-domanda tiġi kważi esklussivament mill-Istati Membri, li jikkontrollaw ukoll kull akkwiżizzjoni ta’ prodotti u ta’ teknoloġiji relatati mad-difiża, inklużi l-esportazzjonijiet, il-funzjonament tas-settur tad-difiża huwa uniku u ma jimxix mar-regoli konvenzjonali u mal-mudelli ta’ negozju li jirregolaw swieq aktar tradizzjonali.
Fid-dawl tal-ispeċifiċitajiet tas-settur u tar-regoli taħt il-Fond Ewropew għad-Difiża stabbilit mir-Regolament (UE) 2021/697 tal-Parlament Ewropew u tal-Kunsill (28) u l-Programm Ewropew għall-Iżvilupp fl-Industrija tad-Difiża stabbilit mir-Regolament (UE) 2018/1092 tal-Parlament Ewropew u tal-Kunsill (29), fejn ir-rati massimi ta’ finanzjament huma stabbiliti sabiex ma jillimitawx il-finanzjament pubbliku ġenerali iżda sabiex jattiraw kofinanzjament mill-Istati Membri, jenħtieġ li l-kontribuzzjonijiet finanzjarji magħmulin mill-Istati Membri għal dawk il-proġetti kofinanzjati, jiġu kkunsidrati, skont ċerti kundizzjonijiet, kompatibbli mas-suq intern u eżentati mir-rekwiżit ta’ notifika.
B’mod partikolari, kofinanzjament bħal-dak jista’ jiġi ddikjarat kompatibbli lil hinn mill-possibbiltajiet tad-dispożizzjonijiet ġenerali dwar l-għajnuna għal proġetti ta’ riċerka u ta’ żvilupp, sakemm il-benefiċjarji jħallsu prezz tas-suq għal kwalunkwe użu għal applikazzjonijiet mhux tad-difiża tad-drittijiet tal-proprjetà intellettwali jew ta’ prototipi li jirriżultaw millproġett.
Barra minn hekk, f’sitwazzjonijiet bħal dawk, jenħtieġ li ma jkunx neċessarju li jiġu vvalutati mill-ġdid il-kundizzjonijiet ta’ eliġibbiltà diġà vvalutati, fil-livell tranżnazzjonali f’konformità mar-regoli tal-Fond Ewropew għad-Difiża jew tal-Programm Ewropew għall-Iżvilupp fl-Industrija tad-Difiża, mill-Kummissjoni assistita minn esperti indipendenti qabel l-għażla ta’ proġett ta’ riċerka u ta’ żvilupp.
Fl-aħħar nett, jenħtieġ li l-Artikolu 8 tarRegolament (UE) Nru 651/2014 jiġi emendat sabiex ikunu possibbli kombinazzjonijiet ta’ finanzjament tal-Unjoni ġestit ċentralment u għajnuna mill-Istat sal-ispejjeż totali tal-proġetti.
(27)
Għaldaqstant, jenħtieġ li r-Regolamenti (UE) Nru 651/2014 u (UE) 2022/2473 jiġu emendati kif xieraq,
(25) Id-Direttiva tal-Kunsill 2003/96/KE tas-27 ta’ Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku (ĠU L 283, 31.10.2003, p. 51).
(26) Ir-Regolament tal-Kummissjoni (UE) 2022/2473 tal-14 ta’ Diċembru 2022 li jiddikjara li ċerti kategoriji tal-għajnuna lil impriżi li huma attivi fil-produzzjoni, l-ipproċessar u l-kummerċjalizzazzjoni tal-prodotti tas-sajd u tal-akkwakultura huma kompatibbli massuq intern b’applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea (ĠU L 327, 21.12.2022, p. 82).
(27) Il-Komunikazzjoni tal-Kummissjoni - Il-Pjan ta’ Investiment għal Ewropa Sostenibbli - Il-Pjan ta’ Investiment tal-Patt Ekoloġiku Ewropew, COM/2020/21 final.
(28) Regolament (UE) 2021/697 tal-Parlament Ewropew u tal-Kunsill tad-29 ta’ April 2021 li jistabbilixxi l-Fond Ewropew għad-Difiża u li jħassar ir-Regolament (UE) 2018/1092 (ĠU L 170, 12.5.2021, p. 149) (29) Regolament (UE) 2018/1092 tal-Parlament Ewropew u tal-Kunsill tat-18 ta' Lulju 2018 li jistabbilixxi l-Programm Ewropew għallIżvilupp fl-Industrija tad-Difiża bil-għan li jappoġġa l-kompetittività u l-kapaċità ta' innovazzjoni tal-industrija tad-difiża tal-Unjoni (ĠU L 200, 7.8.2018, p. 30)